10/01/2017 | Administración LocalMunicipal
Negreira
Bases que han de rexer a convocatoria para a provisión en propiedade, por promoción interna vertical, dunha praza de funcionario de carreira vacante no Concello de Negreira, e incluida na oferta de emprego público de 2016

Por Decreto da Alcaldía n.º 224, de data 5 de decembro de 2016, aprobáronse Bases que han rexer a convocatoria para a provisión en propiedade por promoción interna vertical dunha praza de funcionario de carreira vacante no Concello de Negreira, e incluída na Oferta de Emprego Público de 2016, coas seguintes características: Grupo de clasificación: C. Subgrupo C1. Escala: Administración Xeral. Subescala: Administrativa. Número de vacantes: 1. Denominación: Administrativo/a. En base ao anterior e en cumprimento do disposto polo artigo 97 da Lei 7/1985, de 2 de abril, Reguladora das Bases do Réxime Local, fanse públicas as referidas bases na súa integridade. É obxecto das presentes bases a provisión en propiedade da praza que se inclúe na Oferta Pública de Emprego correspondente ao exercicio do ano 2016, aprobada por Resolución de Alcaldía nº 195 de data 20 de outubro de 2016 e publicada no Boletín Oficial da Provincia da Coruña n.º 206 de data 31 de outubro de 2016, así como no Diario Oficial de Galicia nº 215 de data 11 de novembro de 2016. cuxas características son: Grupo: C Subgrupo C1. Escala: Administración Xeral. Subescala: Administrativa. Número de vacantes: 1. Denominación: Administrativo/a. O sistema selectivo é o de concurso-oposición por promoción interna vertical. Para poder participar nos procesos selectivos será necesario reunir os seguintes requisitos: a) Ter a nacionalidade española sen prexuizo do disposto no artigo 57 do RDL 5/2015, de 30 de outubro, polo que se aproba o texto refundido da Lei do Estatuto Básico do Empregado Público. b) Poseer a capacidade funcional para o desempeño das tarefas. c) Ter cumpridos dezaseis anos e non exceder, no seu caso, da idade máxima de xubilación forzosa. d) Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funciós similares ás que desempeñaban no caso do persoal laboral, no que fose separado ou inhabilitado. No caso de ser nacional doutro Estado, non estar inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao empregado público. e) Estar en posesión do título de Bacharelato, FP 2º grao ou equivalente, ou en condicións de obtelos na data de finalización do prazo de admisión de solicitudes. No caso de titulacións obtidas no estranxeiro deberá estar en posesión de credencial que acredite a súa homologación. f) Ter a condición de funcionario de carreira do Concello de Negreira pertencente á Subescala Auxiliar da Escala de Administración Xeral con antigüidade de, ó menos, dous anos na mesma. No caso de carecer da titulación esixida no apartado anterior, ter unha antigüidade de 10 anos na mesma Escala do Subgrupo C2 ou de 5 anos e a superación dun curso específico de formación ( D. A. 22 da Lei 30/1984, de 2 de agosto) As solicitudes para tomar parte nas correspondentes probas de acceso nas que os aspirantes farán constar que reúnen as condicións esixidas nas presentes Bases, dirixiranse ao Sr. Alcalde-Presidente do Concello de Negreira, e se presentarán no Rexistro de entrada deste Concello no prazo de vinte días naturais contados a partir do día seguinte ao da publicación do anuncio da convocatoria no Boletín Oficial do Estado. En relación coa presentación, haberá que estar ao disposto polo artigo 16 en relación coa Disposición Final séptima da Lei 39/2015, de 1 de outubro, do Procedemento Administrativo Común das Administracións Públicas. A solicitude, que se axustará ao impreso normalizado que figura como Anexo I, deberá ir acompañada por: - Fotocopia do DNI ou, no seu caso, pasaporte. - No seu caso, documentación acreditativa da posesión do título CELGA-4 ou equivalente. - Xustificante do pago das taxas por dereito de examen, que ascenden á cantidade de 20 euros, e que deberán ingresarse na Tesourería Municipal. Expirado o prazo de presentación de instancias, o Alcalde-Presidente no prazo máximo de un mes, ditará Resolución, declarando aprobada a lista de admitidos e excluidos. A resolución publicarase no Boletín Oficial da Provincia de A Coruña e no Taboleiro de Anuncios do Concello de Negreira, con indicación de nome, apelidos e D. N. I. dos admitidos e excluidos, e indicando as causas de exclusión e concedendo un prazo de dez días para a subsanación de defectos, determinándose nesta resolución, o lugar e data do comenzo dos exercicios, a orde de actuación dos aspirantes, no seu caso, e a composición do Tribunal. No caso de non existir excluidos nin reclamacións, a lista de admitidos entederase automáticamente elevada a definitiva, sen necesidade de nova publicación O Tribunal calificador estará constituido polos seguintes membros: * Presidente: Don José Francisco Escudero Caamaño. Funcionario do Concello de Negreira. Administrativo de administración xeral. Subgrupo C1. * Presidente suplente: Don José María García Mos. Funcionario do Concello de Outes. Técnico de Urbanismo. Subgrupo A2. * Secretaria: Dona Luz María Vieito Díaz. Funcionaria do Concello de Santa Comba. Administrativa de administración xeral. Subgrupo C1. * Secretario suplente: Don José Manuel Suárez Mancebo. Funcionario do Concello de Santa Comba. Administrativo de administración xeral. Subgrupo C1 * Primeiro vogal: Don Jesús Miguel Campos Lueiro. Funcionario do Concello de Negreira. Administrativo-Tesoureiro. Subgrupo C1. * Vogal suplente: Don José Angel Sorribas Bustelo. Funcionario do Concello de Rois. Tesoureiro. Subgrupo A1 * Segundo vogal: Don José Antonio Bouzas Neo. Funcionario do Concello de Brión. Técnico de Administración Xeral. Subgrupo A2 *Vogal suplente: Dona María del Carmen Camiño Rey. Funcionaria do Concello de Brión. Administrativa de Administración Xeral. Subgrupo C1 * Terceiro vogal: Don Miguel A. Costoya Rabasco. Funcionario do Concello de Ames. Xefe dos Servizos Administrativos de Urbanismo. Subgrupo C1 *Vogal suplente: Don Domingo Antonio Albores Albores. Funcionario do Concello de Ames. Administrativo de administración xeral. Subgrupo C1. A abstención e recusación dos membros do Tribunal será de conformidade cos artigos 23 e 24 da Lei 40/2015, de 1 de outubro, do Maria Ena Maria Rolindes Barbut Urrieta do Sector Público. A actuación do Tribunal haberá de axustarse ás Bases da convocatoria e está facultado para resolver as cuestións que puideran suscitarse no curso do proceso selectivo e para adoptar os acordos necesarios para o debido orden do mesmo, en todo o non previsto nestas normas. O Tribunal resolverá, por maioría de votos dos membros presentes, tódalas dúbidas que xurdan da aplicación das normas contidas nesta resolución e determinará a actuación procedente nos casos previstos. Os seus acordos só poderán ser impugnados polos interesados nos supostos e na forma establecidos na Lei 39/2015 de 1 de outubro, do Procedemento Administrativo Común das Administracións Públicas. O Tribunal poderá dispor a incorporación ós seus traballos de asesores especialistas para todos ou algún dos exercicios sinalados, limitándose estos asesores a prestar a súa colaboración nas suas especialidades técnicas. O Presidente do Tribunal adoptará as medidas oportunas para garantir que os exercicios da fase de oposición que sexan escritos e non deban ser leídos en sesión pública polos opositores, sexan correxidos sen que se coñeza a identidade dos aspirantes. Aqueles exercicios que os aspirantes non poidan realizar conxuntamente, de acordo ao previsto na Resolución da Consellería de Facenda, de data 3 de febreiro de 2016, publicada no DOG nº 29, de 12 de febreiro de 2016, iniciaranse por aquelos cuxo primeiro apelido comience por la letra “O” O procedimiento de selección dos aspirantes constará das seguintes fases: - Concurso. - Oposición. A fase de concurso non terá carácter eliminatorio nin poderá terse en conta para superar as probas da fase de Oposición Os méritos computables nesta fase serán os seguintes: 1.- Experiencia na Subescala Auxiliar da Escala de Administración Xeral. Non se puntuarán os 2 anos primeiros. Valoraranse os seguintes a razón de 0,30 puntos/ano. Os períodos de tempo iguais ou superiores a 6 meses computarán como 1 ano. A puntuación máxima será 1 punto.2.- Experiencia no desempeño do posto obxecto da convocatoria, por calqueira das formas de provisión contempladas na lexislación vixente. Valoración a razón de 0,50 puntos por ano. Os períodos de tempo iguais ou superiores a 6 meses puntuarán como 1 ano. A puntuación máxima será 1 punto. Acreditarase a través do certificado dos servizos prestados emitido pola Administración correspondente. · Pola realización de cursos de formación que versen sobre materias relacionadas coa administración local, impartidos polas Administracións públicas, EGAP, Centros de Formación e/ou Universidades: - De ata 20 horas de duración: 0,15 puntos/curso - De máis de 20 ata 40 horas de duración: 0,20 puntos/curso - De máis de 40 ata 75 horas de duración: 0,35 puntos/curso - De máis de 75 horas de duración: 0,50 puntos/curso Non se puntuará a asistencia a xornadas, seminarios, simposios e similares, e non se valorarán os cursos dos que non se acredite o número de horas que os constitúe. Acreditarase coa presentación dos Diplomas correspondentes en orixinal ou fotocopia cotexada. Este apartado puntuarase ata un máximo de 1,50 puntos. A fase de oposición consistirá na realización de tres probas. Os aspirantes serán convocados en chamamento único, sendo excluidos da oposición quen non compareza, salvo causa de forza maior debidamente acreditada e libremente apreciada polo Tribunal. En calquer momento o Tribunal poderá requerir aos opositores para que acrediten a súa personalidade. Os candidatos deberán acudir provistos do DNI ou, no seu defecto, pasaporte ou carné de conducir. Os exercicios da oposición serán os seguintes: - PRIMEIRA PROBA. De carácter obrigatorio e eliminatorio, 20 preguntas tipo test con respostas alternativas sobre o programa que figura no Temario Anexo: puntuarase de 0 a 4 puntos a razón de 0,2 puntos por cada resposta correcta. O tempo máximo para a realización do exercicio será de 60 minutos. As respostas contestadas e incorrectas descontarán 0,017 puntos sobre a puntuación total obtida. Para superar o exercicio os candidatos deberán obter unha puntuación igual ou superior a 1, 25 puntos. - SEGUNDA PROBA. De carácter obrigatorio e eliminatorio. Consistirá nunha proba práctica en soporte informático, de duración non superior a 60 minutos e estará relacionada cos programas e aplicacións informáticos Excel e Sicalwin. Na calificación deste exercicio valorarase a preparación e correcta aplicación dos coñecementos teóricos dos aspirantes á resolución dos problemas prácticos plantexados, e desenvolveranse utilizando medios informáticos. O tempo máximo para a realización deste exercicio será de 1 hora - TERCEIRA PROBA.- De carácter obrigatorio para tódolos aspirantes, a excepción dos que teñan acreditado o título CELGA-4 ou equivalente que estarán exentos de realizar dito exercicio. A terceira proba consistirá na traducción nun tempo máximo de 1 hora dun texto de galego a castelán ou de castelán a galego, a proposta do Tribunal. Este exercicio será calificado de apto ou non apto. Desde a total terminación dun exercicio ou proba ata o comezo do seguinte, deberá transcurrir un prazo mínimo de 48 horas e máximo de 40 días naturais. Os exercicios se calificarán: A primeira proba de carácter teórico se calificará ata un máximo de 4 puntos, sendo eliminados os aspirantes que non alcancen un mínimo de 1,25 puntos. A segunda proba de carácter práctico se calificará ata un máximo de 4 puntos, sendo eliminados os aspirantes que non alcancen un mínimo de 1,5 puntos. Cada un dos membros do Tribunal efectuará a calificación por separado en cada exercicio. A calificación final obterase da media aritmética de cada unha das puntuacións outorgadas por cada membro do tribunal. A puntuación final dos aspirantes, na fase de oposición obterase mediante a suma total das puntuacións obtidas nas probas primeira e segunda, sempre que se cumprimente o que se indica para a terceira proba. A calificación final será a suma dos puntos obtidos na fase de concurso e a obtida na fase de oposición. No caso de empate éste se dirimirá do seguinte xeito: - Por aquel aspirante que sacara mellor puntuación na fase de oposición. - De persistir o empate terase en conta a puntuación obtida na fase de concurso, no apartado Experiencia no desempeño do posto obxecto da convocatoria. - De persistir o empate este se solventará por orden alfabético do primeiro apelido dos aspirantes empatados, iniciándose o escalonamento pola letra á que se refire a base quinta de conformidade co establecido na Resolución da Consellería de Facenda. Terminada a calificación, o Tribunal publicará no Taboleiro de Edictos do Concello e no Boletín Oficial da Provincia o nome dos aspirantes que superaran as probas de selección, propoñendo á Alcaldía-Presidencia para a provisión como funcionario de carreira, a aquel que obtivera a maior puntuación total. O Tribunal non poderá propór o nomeamento dun número superior de aspirantes ao das prazas convocadas con independencia do número de aspirantes que superaran o último exercicio da fase de oposición Acreditación das condicións do seleccionado: O aspirante proposto presentará no Concello os seguintes documentos, acreditativos de que posúe as condicións e requisitos esixidos nesta convocatoria: 1.- Fotocopia (que deberá presentarse para a súa compulsa co orixinal) dos seguintes documentos: Documento Nacional de Identidade. Título académico esixido na convocatoria.2.- Declaración xurada ou promesa relativas á Base Segunda letra d). 3.- Certificado médico acreditativo da capacidade funcional para o desempeño das súas funcións relativo ó cumprimento do requisito recollido na Base Segunda letra b). 4.- Acreditación da prestación de servizos nun posto do Grupo C, Subgrupo C2 consonte ó reflectido no apartado f) da Base segunda.5.- Acreditación da Experiencia que se considera como mérito na Base Sexta. Procedemento de Selección. Fase Concurso. O prazo de presentación de documentos será de 20 días naturais, contados a partir do seguinte ao da publicación da lista de aprobados no Boletín Oficial da Provincia. Quen dentro do prazo indicado, e salvo os casos de forza maior, non presentasen a documentación ou da mesma se deduxese que carecen dalgún dos requisitos esixidos, non poderán ser nomeados, quedando anuladas tódalas súas actuacións, sen prexuizo da responsabilidade en que puideran ter incorrido por falsedade nas súas solicitudes de participación. Concluido o proceso e presentada a documentación, procederase ao seu nomeamento como funcionario/a de carreira por Resolución da Alcaldía, debendo tomar posesión da praza no prazo de 1 mes a partir da publicación do nomeamento no Boletín Oficial da Provincia. Transcorrido dito prazo sen efectuala entenderase que se renuncia á praza e ao correspondente nomeamento. As presentes bases e convocatoria poderán ser impugnadas de conformidade co establecido na Lei 39/2015, de 1 de outubro, do Procedemento Administrativo Común das Administracións Públicas. No non previsto nas presentes bases estarase ao disposto na Lei 7/1985, de 2 de abril, de Bases de Réxime Local; RDL 781/1986, de 18 de abril, polo que se aproba o Texto Refundido das Disposicións Legais vixentes en materia de Réxime Local; RDL 5/2015, de 30 de outubro, polo que se aproba o texto refundido da Lei do Estatuto Básico do Empregado Público; Real Decreto 896/91, de 7 de xuño polo que se establecen as regras e os programas mínimos a que debe axustarse o procedemento de selección dos funcionarios de Administración Local; Real Decreto 364/95, de 10 de marzo, polo que se aproba o Regulamento Xeral de Ingreso do Persoal ao Servizo da Administración Xeral do Estado e de provisión de postos de traballo e promoción profesional dos funcionarios civís da Administración Xeral do Estado; Lei 2/2015, de 29 de abril, do Emprego Público de Galicia e Decreto Autónomico nº 93/91, de 20 de marzo polo que se aproba o Regulamento de provisión de postos de traballo, promoción profesional e promoción interna. Datos personais: Primeiro apelido:., Segundo apelido:., Nome:., D. N. I. nº:., Domicilio:., Cidade:., Provincia:., Código Postal:., Teléfono:., Data nacemento:., e-mail:.: Desexando tomar parte nas probas selectivas para a provisión como funcionario de carreira polo procedemento de concurso-oposición dunha praza de Administrativo de Administración Xeral do Concello de Negreira. MANIFESTA: Que reúne todos e cada un dos requisitos esixidos na convocatoria Que no caso de ser nomeado/a tomará posesión da praza no prazo previsto nas Bases da Convocatoria. Que adxunta documento acreditativo do pago dos dereitos de exame.  Xúntase Título acreditativo do CELGA-4 ou equivalente. SOLICITA: Ser admitido ás probas á que se refiere a presente instancia, adxuntando copia do DNI. En Negreira a. de. de 201.… Asdo:…………………………………………… SR. ALCALDE-PRESIDENTE DO CONCELLO DE NEGREIRA Tema 1.- Ordenanzas e Regulamentos das Entidades Locais. Clases: especial referencia ás Ordenanzas fiscais. Tema 2.- Persoal ao servizo das Entidades Locais. Os funcionarios públicos: Clases. Selección. Situacións administrativas. O persoal laboral: Tipoloxía e selección. Tema 3.- Os bens das Entidades Locais. Tema 4.- Lexislación sobre réxime do solo e ordenación urbana. Tema 5.- A informática na Administración Pública. As aplicacións informáticas utilizadas polos Concellos. Tema 6.- O Orzamento das Entidades Locais. Os principios orzamentarios Tema 7.- O Orzamento das Entidades Locais. Contido, elaboración e aprobación. A prórroga orzamentaria. Tema 8.- A estrutura orzamentaria das Entidades Locais. Clasificacións orgánica, funcional e económica. A aplicación orzamentaria. Tema 9.- Os créditos do Orzamento de gastos. A vinculación xurídica dos créditos. Tema 10.- Fases do procedemento administrativo xeral. Especial incidencia sobre as diferentes maneiras de terminación do mesmo. O silencio administrativo. Tema 11.- A execución do Orzamento de Gastos. Fases de execución. Tema 12.- A ordenación do gasto. Autorización de gastos. Disposición ou compromiso de gastos. Recoñecemento e liquidación de obrigas. Tema 13.- A ordenación do pago. O pago a xustificar. Anticipos de caixa fixa. Tema 14.- Réxime xurídico dos contratos das administracións públicas. Administrativos típicos, especiais e privados. Requisitos dos contratos da Administración contratante: Entes incluidos e excluidos do ámbito da Lei de Contratos. Tema 15.- A responsabilidade da Administración pública: caracteres. Os presupostos da responsabilidade. Danos resarcibles. Tema 16.- A tesourería das entidades locais. Réxime xurídico. O principio de unidade de caixa. Funcións da tesourería. A planificación finaceira. O plan de disposición de fondos. A rentabilización dos excedentes de tesourería. Tema 17.- Dereitos dos funcionarios públicos. Retribucións. Licenzas e permisos. Dereitos sindicais e de representación. Tema 18.- Deberes dos funcionarios públicos. Responsabilidade. Incompatibilidade. Réxime disciplinario. Tema 19.- A Lei de Facendas Locais. Clasificación dos ingresos. Tema 20.- A actividade subvencional das Entidades Locais: Regulación. Procedementos de concesión de subvencións. Especial análise do procedemento de concorrencia competitiva. Beneficiarios de subvencións. Xustificación de subvencións. Infraccións e sancións en materia de subvencións. Tema 21.- Os impostos municipais: preceptivos e potestativos. As taxas e prezos públicos: Réxime xurídico. As contribucións especiais. Tema 22.- I. V. E. nos Concellos. Tratamento e contabilización. Negreira, 12 de decembro de 2016. Alcalde-Presidente Jorge J. Tuñas Caamaño